 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እቲ ብባሕሪ ዝኸይድ ኤርትራዊ ገንዘቡ ከፊሉ ይመውት ኣሎ 6 ታሕሳስ 2019 ምንጪ ስእሊ, MR ላዕለዋይ ተጸዋዒ ጉዳይ ስደተኛታት ሕቡራት ሃገራት ቀጽሪ ናይቶም ኣብ ማእከል ምእካብን ምፍናውን ዝርከቡ ሓተትቲ ዑቕባን ስደተኛታትን ንምጉዳል ክሰርሕ ምጽንሑ ገሊጹ ኣብታ ሃገር ዝርከቡ ኤርትራውያን ስደተኛታት ግን ቆላሕታ ዝገብረሎም ኣካል ከምዘየለን ኣብ ሕሱም ጸገም ኣደዳ ስርቅን ግዳይ ኵናትን ይኾኑ ከምዘለዉ ንቢቢሲ ትግርኛ ሓቢሮም ኤርትራዊት ሚልዮን የማነ ኣብ ሊብያ ከም ስደተኛታት ምንባር ካብ ትጅምር ክልተ ዓመታት ገይራ ኣላ እቲ ብባሕሪ ክኸይድ ዝኽእል ኤርትራዊ ገንዘቡ ከፊሉ ይመውት ኣሎ ትብል ሚልዮን እቲ ብባሕሪ ዘይከኣለን ጥዕና ዘይብሉን ድማ ኣብ ከቢድ ጸገም ከምዝርከብ ትዛረብ ቅድሚ ሕጂ ምስ ካልኦት ስደተኛታት ኣብ ቤት-ማእሰርቲ ዝጸንሐት ሚልዮን ኣብዚ እዋን ኣብ ገርጋርሽ ብጉጅለ ገዛ ተካርያ ትነብር ኣብዚ ንክትነብር ዝተገደደትሉ ምኽንያት ክትገልጽ እንከላ ድማ ሓንሳብ ኣብ ካምፕ ይኣቱ ሓንሳብ ኣብ ገለ ይኣቱ ግን ብኹሉ ክሰልጠኒ ኣይከኣለን ኣብ ኩሉ ግፍዕን ጭካነን ዘለዎ ህይወት እዩ ክሳብ እዛ ሕጂ ሰዓት ከኣ ተስፋ ዘይብሉ ህይወት እነብር ኣለኹ ትብል ኣብ ሻሪዕ ብዙሓት ስደተኛታት ብዘይ ምግብን ማይን ንክንነብር ተገዲድና ትብል ሚልዮን ነብሰጾራትን ካልእ ጥዕናዊ ጸገማትን ዘለወን ስደተኛታት ደቂኣንሰትዮ ንተወሳኺ ጸገም ከምዝተቃልዓን ዝተገበረሎም ሓገዝ ከምዘይነበረን ተዛሪባ ኣብ ሻሪዕ ኣርባዕተ መዓልቲ ብዘይ መግብን ማይን ኣብ ቁሪ ተደርቢና ባዕልኻ ንህይወትካ ክተጥፍኣሉ ትኽእል ግዜ በጺሕና ነይርና ክሳብ 11 ቆልዑትን ነብሰጸራትን ነይሮምና ዝበዛሕና ደቂኣንስትዮ ኢና ነይርና ጸገማትና ርእዩ ብደገ ዝሕግዘና እንተዘይኮይኑ ዩኤንኤችሲኣር ዝሃበና መግቢ ኮነ ማይ ኣይነበረን ብምባል ነቲ ከቢድ ዝበለቶ ናይ ሓደ ሰሙን ናይ ሻሪዕ ጻኒሕታ ትገልጽ ብዕግርግርን ዘይዛሪ ኲናትን ትሕቆን ዘላ ሊቢያ ሊቢያ ማእኸል መስካሕክሒ ንግዲ ባርነት ስደተኛታት ኣብ ሊቢያ ዘለው ኤርትራውያን ስደተኛታት ንምሕጋዝ ጉዕዞ ብሽክለታ ክግበርዩ ኤርትራውያንን ኢትዮጵያውያን እሱራት ኣብ ሊቢያ ብዕጡቓት ተጠቒዖም ቁጽሪ ስደተኛታት ካብ ዓቕሙ ንላዕሊ ከምዝኾኑ ዝገልጽ ዩኤንኤችሲኣር ግና ንሓደጋ ተቓላዕቲ ዝኾኑ ኣብ መዳጎኒ ስደተኛታት ሊብያ ዝርከቡ ስደተኛታት ቀዳምነት ብምሃብ ናብ ውሑስ ከባቢ ክሰግሩ ይገብር ከምዘሎ ይሕብር ወሃቢ-ቃል ከባቢ ማእከላይ ባሕርን ኣፍሪቃን ቻርለስ ያስሊ ኣብዚ ሕጂ ሰዓት ኣብ ትሪፖሊ ዝገደደ ኲናት ከም ዘሎ ብምግላጽ ኣብታ ሃገር ዘለዉ ስደተኛታት ሓገዝ ከምዘድልዮም ይዛረብ ኣብ ስደተኛታት ዘሎ ሻቕሎትን ካብዚ ኩነታት ንምውጻእ ዘለዎም ሃንቀውታን ይርደአና እዩ ኣብዚ እዋን እታ ዘላትና ማእኸል መበገስን መፋነውን እውን ብሰብ የዕለቕሊቑዩ ዘሎ ነዞም ስደተኛታት ውዑይን ሓይሊ ዝህቡ ምግብታት ንህቦም ነይርና ኢና እዚ ጥራሕ ዘይኮነስ መዕረፊን ንምንባር ኣድለይቲ ዝኾኑ ነገራትን እውን ክንህቦም ጸኒሕና ኢና ብምባል ኣብዚ እዋን ኣብ ሊብያ ኣስታት 40 ሽሕ ዝተመዝገቡ ስደተኛታት ከምዘለዉ ይሕብር ዩኤንኤችሲኣር ንስደተኛታት ገንዘብ ብምሃብ ኣብ ትሪፖሊ ገዛ ተኻርዮም ንክነብሩ ጸቅጢ ከምዝገበረሎም እትዛረብ ሚልዮን ግና በተን ዝተውሃብኦም ገንዘብ ኣብ ገርጋርሽ ገዛ እንተተኻረዩውን ኣብዚ ሰሙን ግዳያት እቲ ኣብ ሊብያ ዘሎ ኲናት ንኸውን ኣለና ኢላ ካብቲ ንሕና ዝነብርናዮ ኣሕዋት ኣለውና ኢለን ዝኸዳ ኣብቲ ዝተካረየኦ ቦታ ደብዳብ ኣጋጢሙ ሓንቲ ጓል ብሰንኪ እቲ ደብዳብ ዝሰዓበ ስንባደ ክትዛረብ ኣብ ዘይትኽእለሉ ኩነታት እያ በጺሓ ነያራ ትብል ሊብያ ምድራዊት ገሃነም ስደተኛታት እዚ ብስደተኛታት ዝለዓል ምረት ዘይቃዶ እዩ ዝብለ ወሃቢ ቃል ከባቢ ማእከላይ ባሕርን ኣፍሪቃን ቻርለስ ያስሊ ንስደተኛታት ኣማራጺ ከምዘቕረብሎም የብርህ እቲ ኣብ ትሪፖሊ ንክጸንሑ ኣማራጺ ካብ ምሃብ ብተወሳኺ ስደተኛታት ካብ ሊቢያ ንክወጽኡ ስደተኛታት ፈለማ ከም ስደተኛታት ናብ ዝተመዝገቡለን ሃገራት ንክምለሱ ንኣብነት ኣብዚ እዋን ኣብ ሊቢያ ዘለዉ ኤርትራውያን ስደተኛታት ውሑሳት ኮይኖም ንክነብሩ ቅድሚ ሕጂ ኣብ ኢትዮጵያ ናብ ዝነበሩሉ መዓስከራት ንክምለሱ ኣማራጺ ሂብናዮም ኢና ብምባል ኣብ ሊቢያ ካብ ዝጸንሑ ናብ ሃገሮም ተመሊሶም ውሕስነት ክስመዖም ንዝኽእል ኤርትራውያን ድማ ብፍቓዶም ናብ ኤርትራ ክምለሱ እንተድኣ ዝደልዩ ኮይኖም ከምንሕግዞም ነጊርናዮም ኢና ካልኦት ርትዓዊ ሕቶ ዑቕባ ንዘይብሎም ስደተኛታት ከኣ ካብ ሊብያ ወጺኦም ናብ ሃገሮም ንክምለሱ ኣይኦኤም ይከታተሎ ኣሎ እዩ ኢሉ ኣብ 2016 ናብ ኤርትራ ተመሊሳ ዝነበረት ሚልዮን ግና ዳግማይ ናብ ኤርትራ ምምላስ ብዝብል ሓሳብ ዩኤንኤቺሲኣር ኣይትሰማማዓሉንያ ኣብ ኤርትራ ጽቡቕ ስለዘየጓነፈኒ ንኤርትራ ክምለስ ኣይደልይንየ ሞት ንሞቱ ብባሕሪ እፍትን ዝብልምበር ንድሕሪት ዝምለስ ውሑድ እዩ ብምባል እቲ ብዙሓት ስደተኛታት ኣብ ስቓይ ዝተሸመመምሉ ህሉዊ ኩነታት ስደተኛታት ኣብ ሊቢያ ኣውጊዓትና ተዛማዲ ትሕዝቶ ቅልውላው ሊቢያ እስላማዊ ጉጅለ ኣይኤስ ንመደብር ጀነራል ሃፍጣር ከምዘጥቅዐ ኣፍሊጡ5 ጉንቦት 2019 106 ኤርትራውያን ስደተኛታት ካብ ሊብያ ናብ ርዋንዳ ግዒዞም11 ጥቅምቲ 2019 ሩዋንዳ ብኣማኢት ዝቑጸሩ ኣፍሪቃውያን ስደተኛታት ከትቅበል ተሰማሚዓ11 መስከረም 2019 ግጭት ሊብያ መጥቃዕቲ ሰብ ኣልቦ ነፋሪት ዓሰርተታት ቀቲሉ6 ነሓሰ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 